Venemaa hoiatas Eestit pingete õhutamise eest PM - Estonian World Review
Venemaa hoiatas Eestit pingete õhutamise eest PM
Venemaa välisministeerium hoiatas Eestit tõsiste tagajärgede eest, kui siin tekitatakse pingeid Nõukogude monumentide ümber ja õhutatakse tagant natsistlikke meeleolusid.
Sellise avalduse tegemise põhjuseks tuuakse asjaolu, et Eesti võimud lubasid «asetada okastraadist pärja» pronkssõduri mälestusmärgile Tallinnas, kusjuures politsei tagas sellest «tseremooniast» osavõtjate julgeolekut, vahendas RIA Novosti.
«Teiseks näiteks provokatsioonist on Eesti ultranatsionalistide plaan reserveerida monumenti ümbritsev plats võidupühal, et takistada Teise maailmasõja veteranidel pidada seal oma traditsioonilisi võidupidustusi,» lisas Vene välisministeeriumi pressiesindaja Mihhail Kamõnin.
Eesti võimud peavad pressiesindaja sõnul tunnistama, et «selline avantüristlik käik, millega mahitatakse neofašismi, äärmuslike meeleolude ja rahvuste vahelise vaenu lõkkelepuhumist, kannavad endas kõige tõsisemaid rahvusvahelisi tagajärgi ja viivad kaasa Eesti ühiskonna edasisele lõhenemisele.»